รีวิวนี้เป็นเหมือนพักเบรค พอดีไปเดินเล่นๆที่ตลาดนัดรถโฟล์ค The Walk เลียบทางด่วนรามอินทรา มีร้านของกินเล่นเดินกินชิลล์ๆอยู่หลายร้านเหมือนกัน ก็ไปสะดุดกับร้านนี้ที่เห็นว่าตอนแรกมีคนมุงอยู่หลายคน และป้ายร้านแกค่อนข้างเชื้อเชิญว่าเป็นกาแฟโบราณสูตรเฉพาะ ก็เลยอยากลองของซะหน่อย 

เข้าไปสั่งแบบปลอดภัยไว้ก่อนดีกว่า เอาชาเย็นครับป้า ราคาแก้วละ 25 บาท ใส่ถุงหิ้วแก้วแกจะถามเราว่าใส่สายเดี่ยวไหม ผมตอบแกไปบอกผมชอบเกาะอก ป้าเลยให้ถือมาแบบเปลือยๆ 555 มีมุขกันซะด้วย มาว่ากันที่รสชาด ดูดปื๊ด ฟองเพียบ ไม่หวานมากกำลังดี แต่สูตรเฉพาะของป้าคงจะเป็นที่กาแฟมั้งดันไม่ได้สั่งซะด้วย รสชาดชาเย็นแกก็น่าจะตอบโจทย์ได้นะ บอกเลยว่าธรรมดา ไม่ได้ดีเด่อะไรมากเทียบราคาแล้วกับร้านกาแฟรถมอไซด์แถวบ้านถุงละ 14 บาท ร้านป้ายังอร่อยสู้ไม่ได้เลย อ่ะไม่เป็นไรคราวหน้าผมจะลองไปชิมกาแฟโบราณสูตรเฉพาะป้าแกละกัน

ท่านใดสนใจไปลองชิมดูได้ครับ ขายอยู่ที่ตลาดนัดรถโฟล์ค The Walk เลียบทางด่วนรามอินทราตัดถนนประเสิรฐมนูกิจ มีวันอังคารและพฤหัสบดี เวลาตั้งแต่ 4 โมงเย็นจนไปถึงเที่ยงคืนหน่อยๆ 

"สิ่งใดที่มันยุ่งยาก ก็ยิ่งห่วย" ทั้งหมดทั้งมวลนี้ คุณย่าไม่ได้กล่าวไว้ เพราะคุณย่าตายแล้ว (พี่เทพ เทนโด) 